Държавен вестник, бр. 20, 2011 г., стр. 37

БРОЙ  20	
Д Ъ Р Ж А В Е Н  В Е С Т Н И К 	
СТР.  37  
в) размер на неизплатените разсрочени 
възнаграждения, разделени на безусловно и 
условно дължими части; 
г) размер на отложените възнаграждения, 
отпуснати през отчетната година, изплатени и 
намалени чрез корекции въз основа на постиг­
натите резултати; 
д) плащания при сключване и прекратяване 
на договори, направени през отчетната година, 
и брой на получателите на такива плащания;
е) размер на плащанията при прекратяване 
на договори, начислени през отчетната година, 
брой на получателите на такива плащания и 
най-високият размер на сумата на едно лице.
(2) Инвестиционни посредници, които са зна­
чими от гледна точка на естеството, обхвата и 
комплексността на тяхната дейност, оповестяват 
публично количествената информация по ал. 1 
и за лицата, които управляват и представляват 
инвестиционния посредник.
(3) Инвестиционните посредници спазват 
изискванията по ал. 1 и 2 по начин, съобразен 
с естеството, вътрешната организация, обхвата 
и комплексността на тяхната дейност. 
(4) Информацията по ал. 1 и 2, както и 
политиката и практиката за възнагражденията 
на инвестиционния посредник, се актуализира 
поне веднъж годишно и актуализацията се опо­
вестява в седемдневен срок от приемането є.“
§ 3. В чл. 153, ал. 1 думите „чл. 147 и 148“ 
се заменят с „чл. 142м, 147 и 148“.
§ 4. В допълнителните разпоредби се правят 
следните промени:
1. В § 1 се създават т. 55 и 56:
„55. „Висш ръководен персонал“ са:
а) членовете на съвета на директорите, които 
са изпълнителни членове, и членовете на упра­
вителния съвет или друго лице, което управлява 
дейността на инвестиционния посредник;
б) лицата, чиято длъжност според вътрешната 
структура на инвестиционния посредник включва 
изпълнение на функции по ръководство и контрол 
на структурни звена, които имат пряко отноше­
ние към осъществяване на основния предмет на 
дейност на инвестиционния посредник;
 в) ръководството на специализираната 
служба за вътрешен контрол.
56. „Облаги, свързани с пенсиониране“ са 
по-големи пенсионни обезщетения, предоста­
вяни по преценка на инвестиционния посред­
ник на служител като част от условията по 
променливото му възнаграждение, които не 
включват натрупаните обезщетения, предос­
тавяни на служителя, съобразно условията на 
пенсионната схема, определени в политиката 
на инвестиционния посредник.“
2. В § 3 се създава т. 6:
„6. Директива 2010/76/ЕС на Европейския 
парламент и на Съвета за изменение на дирек­
тиви 2006/48/ЕО и 2006/49/ЕО по отношение на 
капиталовите изисквания за търговските порт­
фейли и за пресекюритизация и на надзорния 
преглед на политиките за възнагражденията.“
§ 5. В приложение № 4, т. 1.12.1, буква „г“ 
думите „не обхващат 80 % лимит“ се заменят 
с „не обхващат 90 % лимит“.
§ 6. В приложение № 5, раздел II, т. 1.7.4 
числото „12,5 %“ се заменя с „11,25 %“.
Преходни и заключителни разпоредби
§ 7. (1) До 31 декември 2011 г. инвестици­
онните посредници, изчисляващи размера на 
рисковопретеглените експозиции съгласно глава 
дванадесета, раздел ІІ, трябва да разполагат със 
собствен капитал, който е по-голям или равен 
на стойността, посочена в ал. 3 или 4.
(2) До 31 декември 2011 г. инвестиционните 
посредници, използващи усъвършенстван метод 
за измерване на операционния риск съгласно 
глава тринадесета, раздел І, трябва да разполагат 
със собствен капитал, който е по-голям или 
равен на стойността, посочена в ал. 3 или 4. 
(3) Посочената в ал. 1 и 2 стойност е 80 % 
от минималния размер на собствения капитал, 
който инвестиционните посредници са длъжни 
да поддържат съгласно действащото законода­
телство за периода преди 1 януари 2007 г. 
(4) В случай че бъде издадено разрешение 
от комисията за инвестиционните посредни­
ци, посочени в ал. 5, определената в ал. 1 и 
2 стойност може да бъде до 80 % от мини­
малния размер на собствения капитал, който 
инвестиционните посредници са задължени да 
поддържат съгласно членове 105 – 110, 128 или 
129 и Директива 2006/49/ЕО за периода преди 
1 януари 2011 г. 
(5) Инвестиционен посредник може да 
прилага ал. 4 единствено ако е започнал да 
използва метода на вътрешния рейтинг или 
усъвършенстван метод за измерване при из­
числението на капиталовите изисквания след 
31 декември 2009 г.
§ 8. До 31 декември 2012 г. среднопретегле­
ната по експозициите загуба при неизпълнение 
за всички експозиции на дребно, обезпечени 
с жилищни имоти, без да се ползват гаранции 
от централни правителства, не може да бъде 
по-ниска от 10 %.
§ 9. Думите „Комитета на европейските 
регулатори на ценни книжа“ се заменят с „Ев­
ропейският орган за ценни книжа и пазари“.
§ 10. Разпоредбите на глава 15, раздел Iа се 
прилагат и относно:
а) дължимите възнаграждения въз основа 
на договори, сключени преди датата на дейст­
вително изпълнение във всяка държава членка 
и начислени или изплатени след тази дата; и 
б) начислените, но все още неизплатени 
възнаграждения преди датата на действително 
изпълнение във всяка държава членка за услуги, 
предоставени през 2010 г.
§ 11. Наредбата се издава на основание чл. 8, 
ал. 7 и 8 и чл. 10, ал. 3, изр. първо ЗПФИ и е 
приета с Решение № 125-Н от 24.02.2011 г. на 
Комисията за финансов надзор.
Председател: Ст. Мавродиев
2748